burgasdotpro/wikipedia huggingface dataset:
VSŽ Košice v sezóne 1981/1982

VSŽ Košice v sezóne 1981/1982 hrali svoju 18. sezónu, ktorá bola celkovo aj 39. sezónou I. ligy. Cieľ v tejto sezóne výkon HO pre oslabený káder TJ VSŽ vytýčil umiestniť sa najhoršie na 11. mieste a pripraviť káder pre budúce sezóny. Trénermi boli bývalí hráči VSŽ Ján Selvek, ktorý pôsobil na tejto pozícii predchádzajúce 3 sezóny pod trénerom Miroslavom Nitkom, druhý tréner bola dlhoročná opora útočných radov Bedřich Brunclík, ktorý sa do tejto pozície dostal hneď po ukončení hráčskej kariéri. Výbor odvolal E. Petričko z poźicie vedúceho mužstva a na jeho miesto dosadil Š. Onofreja. Z klubu odišli bratia Vincent Lukáč a Jozef Lukáč na vojenskú službu, ďalej odišli Meluš a Moučka. Opačným smerom(čiže do odielu) putovali hráči Milan Mažgút, Jozef Franc, Róbert Spišák, Miroslav Ihnačák a Anton Tomko. Z dorastu boli do tímu zaradený Glankovič, Jesenský. V jednaní bol brankár Svitana.Letnú prípavu absolvovalo mužstvo z Košic ako obvykle v objektoch TJ VSŽ. Vrcholom prípravy bolo dvadsať dňové (6 jún 1981 - 26. jún 1981) sústredenie v Rovinji v bývalej Juhoslovávii.20. júla započali "oceliari" prípravu na ľade s celkovým počtom 27 hráčov. Košice štartovali v príprave v Nowom Targu a Nemeckom GA-PA a Tatranskom pohári. Prípravu ukončili turnajom o pohár denníka „Sovietskij sport“ v Rige, ktorý bol kvalitnou previerkou pre TJ VSŽ, ktorá tam obsadila 6. miesto.Kráľom strelcov I. ligy sa stal košický kanonier Igor Liba s 35 gólmi. Liba bol zároveň aj najproduktívnejši hráč Košíc a celkovo v tabuľke produktivity obadil 3. miesto za Jaroslavom Vlkom(54 bodov) z Vítkovíc a vicemajstrom československa z tejto sezóny Milanom Novým(67 bodov) z Kladna. Na záver sezóny ligové mužstvá odohrali súťaž o „Pohár oslobodenia“.TJ VSŽ Košice obsadili v tejto sezóne 8.miesto z 12. Titul získala Dukla Jihlava pred strieborným Poldi SONP Kladno a bronzovým Litvínovom. Iná Dukla z Trenčína z ligy vypadla. V ďalšej sezóne sa späť vrátil bratislavský Slovan.
Sezóna.
Káder.
Tréneri
Liga.
Herný systém.
Ligu hralo 12 klubov, kde každý s každým odohral 2 zápasy vonku a 2 zápasy doma. Zápasy sa nesmeli skončiť remízou. Po skončení 60 minút v prípade nerozhodného stavu nasledovalo 10 minútové predĺženie. Ak sa ani v ňom nerozhodlo, nasledovali samostatné nájazdy.
Kláštor Gaming

Kláštor Gaming je bývalý kartuziánsky kláštor v rakúskom Gamingu, ktorý založil v roku 1330 rakúsky vojvoda Albrecht II. Habsburský.
Už od začiatku bola plánovaný ako rodové pohrebisko. Posledný odpočinok v rozsiahlom kláštore našiel nielen samotný zakladateľ, ale tiež jeho manželka Jana a ich nevesta Alžbeta Luxemburská, dcéra Karola IV. 
Kláštor bol v roku 1782 za vlády cisára Jozefa II. zrušený. Dnes je v časti kláštorných budov hotel a zvyšok slúži vzdelávacím inštitúciám.
Hliníkovanie (povrchová úprava)

Hliníkovanie (iné názvy pohliníkovanie, aluminizácia) je povrchová úprava pokovovania, pri ktorej sa na predmet nanáša vrstva hliníka.
Núr Bánú

Afife Núr Bánú Sultán (* 1525, Kyklady, Benátska republika – † 7. december 1583, Istanbul, Osmanská ríša) bola benátska šľachtičná a panovníčka Osmanskej ríše (Válide sultán).
Životopis.
Mladosť.
Núr Bánú sa narodila okolo roku 1525, v meste Paros na Kykladoch, ktorý bol vtedy pod nadvládou Benátskej republiky, ako dieťa dvoch mimomanželských rodín. Jej pôvodné meno bolo Cecilia Venier-Baffo. Bola dcérou Nicola Veniera, ktorý nosil titul lorda z Parosu. Keď mala iba 5 rokov, umrel jej otec.
Zajatie a panovanie.
Počas Süleymanových vojen na Stredozemí, v rokoch 1537 až 1540, osmanský admirál Hajrudín Barbarosa, uniesol dvanásťročnú Ceciliu z jednej lode. Potom bola odvedená do háremu v osmanskom paláci, kde vyrástla. Neskoršie si ju obľúbil sultán Selim II, syn sultána Süleymana I a Hürrem Sultán (Roksolany). Selim jej potom dal nové meno Núr Bánú, po čom prijala islam. Spolu mali 5 deti, z ktorých sa syn Murad stál Selimovým nástupcom. Po Selimovej smrti, v roku 1574, začala panovať.
Smrť.
Umrela 7. decembra, v roku 1583, v Istanbule, vo veku 57 či 58 rokov. Pochovaná je vedľa svojho manžela, v mešite Hagia Sofia.
Ostrý vrch (468 m n. m.)

Ostrý vrch () je vrch v Strážovských vrchoch.
Poloha.
Leží južne od obce Trenčianska Teplá a predstavuje najvyššie položené miesto jej katastra. Vrch traverzuje zelený turistický chodník, vedúci na "Petrovanské lúky".
Dubovec (342 m n. m.)

Dubovec () je vrch v Strážovských vrchoch. 
Poloha.
Leží medzi Trenčianskou Teplou a mestom Nová Dubnica.
Ostrý vrch (767,5 m n. m.)

Ostrý vrch () je vrch v Strážovských vrchoch.
Poloha.
Nachádza sa v juhozápadnej časti pohoria, v geomorfologickom podcelku Trenčianska vrchovina. Vrchol leží v Trenčianskom kraji, v okrese Trenčín a v katastrálnom území obcí Soblahov a Neporadza.
Leží východne od obce Soblahov a na jeho západných svahoch sa rozprestiera rovnomenná prírodná rezervácia. Celá oblasť je súčasťou CHKO Strážovské vrchy. Na vrchol vedie modrý turistický chodník, vedúci z Trenčianskych Teplíc a z Mitickej doliny.
Podujatie.
Každoročne 28. decembra usporadúva obec Soblahov nočný vystúp na Ostrý vrch. Vystúpu sa zúčastňujú obyvatelia Soblahova a turistické kluby z blízkeho okolia.
Gabriela Soukalová

Gabriela Soukalová (v rokoch 20162021 Koukalová; * 1. november 1989, Jablonec nad Nisou) je bývalá česká reprezentantka v biatlone, majsterka sveta a držiteľka dvoch strieborných medailí zo zimných olympijských hier. Je členkou miestneho klubu KB Kornspitz Jablonec. Patrila medzi najlepšie svetové biatlonistky a pravidelne sa dostávala v rámci svetového pohára na predné pozície.
Pochádza zo športovej rodiny; jej matka Gabriela Soukalová (Slovenka rodená Sekajová, striebro zo štafety na olympiáde v Sarajeve) bola reprezentantkou Česko-Slovenska v behu na lyžiach, otec Karel Soukal je bývalý skokan na lyžiach. V máji 2016 sa vydala za českého bedmintonistu a olympionika Petra Koukala, v roku 2020 sa však rozviedla a vrátila sa aj k pôvodnému priezvisku.
Juniorské a dorastenecké pôsobenie.
Prvé skúsenosti z dorasteneckých MS prvýkrát zbierala v roku 2008 v nemeckom Ruhpoldingu. O rok neskôr na juniorských Majstrovstvách sveta v kanadskom Canmore bola členkou zlatej štafety a vo vytrvalostných pretekoch získala 8. miesto. V tom istom roku štartovala aj na juniorských Majstrovstvách Európy v ruskej Ufe, kde v individuálnych pretekoch obsadila 7. miesto. V roku 2010 nastúpila na ďalších juniorských MS vo švédskom Torsby, kde neskončila v žiadnej z disciplín horšie než štrnásta.
Majstrovstvá Európy a európsky pohár.
Prvé kroky začala robiť v roku 2009 i v kontinentálnom, resp. v Európskom pohári. Najväčší úspech v tomto seriáli dosiahla na začiatku sezóny 2010/2011, kde v rakúskom Obertilliachu obsadila prvé miesto v šprinte a následne aj v stíhacích pretekoch.
Svetový pohár.
V SP debutovala Soukalová v sezóne 2009/2010. Prvé víťazstvo si odniesla zo šprintu v Pokljuke (sezóna 2012/2013). Získala tam tiež 2. miesto v stíhacích pretekoch a 3. miesto v hromadných pretekoch.
Majstrovstvá sveta a ZOH.
Zatiaľ najlepšie umiestnenie na MS v individuálnej kategórii je 12. miesto v českom Novém Měste na Moravě (2012/13). V rámci zmiešaných štafiet dokázala vybojovať na tých istých MS bronzovú medailu, čo je zatiaľ jej jediná medaila z vrcholného podujatia.
Tiež už si vyskúšala aj olympijskú atmosféru, keď vo vytrvalostných pretekoch skončila na 60. mieste a v štafete 16.
Olympijské hry a Majstrovstvá sveta.
"Legenda"
Jaskyňa pod Jeleňom

Jaskyňa pod Jeleňom je jaskyňa patriaca do Trenčiansko-teplického krasu. V roku 1994 bola vyhlásená za prírodnú pamiatku pod evidenčným číslom 1162 a bola sprístupnená v roku 2009.
Charakteristika.
Nachádza sa nad mestom Trenčianske Teplice. Vznikla eróznou činnosťou vôd pozdĺž tektonickej pukliny severovýchodného smeru. Jej dĺžka je 27 metrov, končí hlineným sifónom. V jaskyni sú malé náznaky krasových útvarov. Prebývajú tu netopiere a moly. Najpočetnejšími obyvateľmi sú pavúky.
VSŽ Košice v sezóne 1982/1983

VSŽ Košice v sezóne 1982/1983 hrali svoju 19. sezónu, ktorá bola celkovo už 40. sezónou I. ligy. Trénermi v sezóne bola dvojica Bedřich Brunclík a Juraj Ferenc. Prvý z dvojice pôsobil ako tréner aj minulú sezónu spolu s Jánom Selvekom, ktorý v tejto sezóne s TJ VSŽ už nespolupracoval.TJ VSŽ Košice obhájili najlepší výsledok z pred 12 rokov a je považovaná za jednu z najúspešnejších, hoci na vojenčinu odiśli opori tímu Božík, Liba a Staš. Vincent Lukáč sa vrátil späť z vojenčiny ako majster československa a získal titul kráľa strelcov a aj titul najproduktivnejšieho hráča ligy. Taktiež vyhral anketu Zlatá hokejka pre najlepšieho hráča Československa.Košice taktiež prvýkrát v histórii nastrieľali najviac gólov v lige. Presne 192 gólov, druhé TJ Vítkovice mali o gól menej. TJ VSŽ Košice obsadili 5.miesto. Titul získala Dukla Jihlava, kde pôsobil Igor Liba. Z ligy vypadlo Poldi SONP Kladno, späť sa vrátila Dukla Trenčín.
Sezóna.
Káder.
Tréneri
Liga.
Herný systém.
Ligu hralo 12 klubov, kde každý s každým odohral 2 zápasy vonku a 2 zápasy doma. Zrušil sa systém, v ktorom sa zápas nemohol skončiť nerozhodne, pri remíze došlo k deľbe bodov.
Majstrovstvá Afriky v basketbale

Majstrovstvá Afriky v basketbale (niekedy aj Afrobasket) je najvyššie africké medzinárodné podujatie národných družstiev v basketbale, ktoré riadi Africká basketbalová federácia (FIBA Africa). Jeho história siaha do roku 1962, kedy sa v Zjednotenej arabskej republike (dnešnom Egypte) konali prvé majstrovstvá Afriky mužov, a o 4 roky neskôr v Guinei aj prvé majstrovstvá Afriky žien. Prebiehajú s 2-ročnou periodicitou. Dominujú v nich tímy u mužov a u žien.
Majstrovstvá Afriky tiež slúžia ako kvalifikácia afrických družstiev na majstrovstvá sveta či Letné olympijské hry.
VSŽ Košice v sezóne 1983/1984

VSŽ Košice v sezóne 1983/1984 hrali svoju 20. sezónu, ktorá bola celkovo 41. sezónou I. ligy.Sezóna nadväzuje na úspechy z predošlej sezóny. Tím už pred sezónou nemohol počítať s Jánom Faithom, ktorý po 15-tich ligových sezónach v ktorých odohral 544 zápasov a strelil 178 gólov zanechal aktívnu hráčsku kariéru a začal pracovať ako tréner mládeže. Ďalej do Popradu odišiel obranca Repašský. Opačným smerom z popradu putoval Marcinko. Z Bánskej Bystrice prišli juniorskí reprezentanti ČSSR Igor Talpáš a Oto Sýkora. J. Schmiedl prišiel z dorastu TJ VSŽ
Funkcionári klubu vytvorili veľmi priaznivé podmienky. Vrchlom letnej prípravy bolo 10-dňové sústredenie v Juhoslávii. 26. júla započala príprava na ľade. Už pred sezónou sa vedelo, že vo všetkých kategóriach dôjde k reorganizáciam súťaží.
Táto reorganizácia zahrňovala zmeny postupu a zostup z a do I. Ligy. A to, že už účastnik, ktorý sa umiestni na konci I. ligy nevypadáva bez boja ako to bolo v predchádzajúcich sezónach. Hrala sa baráž zložená z 3 účastníkov, posledného v I. lige, víťaza SNLH a ČNHL. Dôvodom bolo to, že víťaz kvalifikácie nemusel byť vždy lepší ako ten posledný v eltnej súťaži.
Ďalšia zmena sa týkala rožširenia kádra na zápas, keď sa z doterajších 20 hráčov na súpiske mohli tréneri rátať s 22 hráčmi a tým mohli do hry zasiahnúť po novom kompletne 4 päťky.Sezóna bola ovplyvnená prípravou na Zimné olympijské hry 1984 v Sarajevu v bývalej Juhoslávii. Príprava národného hokejového mužstva v ktorom bol aj Vincent Lukáč z Košíc a Igor Liba, ktorý bol na vojenčine v Jihlave, na hokejový turnaj si vyžiadal 2 mesačnú prestávku ligy. Počas tejto prestávky kluby I. ligy hrali v troch skupinách po 4 tímy turnaj o „Pohár oslobodenia“. V 3.ročníku Telovýchovná Jednota VSŽ Košice bola v skupine s Duklou Trenčín Gottwaldovom a Slovanom Bratislava.TJ VSŽ Košice obsadili 7. miesto v lige. Majstrom sa stala Dukla Jihlava. Tím Škodovky Plzeň sa v baráži zachránil a zachoval si prvoligovú príslušnosť.
Sezóna.
Káder.
Tréneri
Liga.
Herný systém.
Ligu hralo 12 klubov, kde každý s každým odohral 2 zápasy vonku a 2 zápasy doma.
Pohár oslobodenia.
Herný systém.
Turnaj o Pohár oslobodenia hralo 12 klubov v 3 skupinách po 4 tímoch, kde každý s každým odohral 1 zápas vonku a 1 zápas doma. Víťazi skupín hrali finálovu skupinu, kde každý s každým opäť odohral 1 zápas vonku a 1 zápas doma.
NEC Nijmegen

N.E.C. tiež známy ako NEC Nijmegen je profesionálny holandský futbalový klub sídliaci v 160-tisícovom meste Nijmegen, ktoré leží na východe krajiny pri hraniciach s Nemeckom. Pôvodný klub s názvom "Eendracht" vznikol 15. novembra 1900. Založili ho miestni obyvatelia. Členovia platili týždenne 2 centy, z čoho sa potom kupovala z času na čas nová lopta. Hrával zápasy iba s miestnymi súpermi a v roku 1903, keď bol založený Nijmegenský futbalový zväz, stal sa prvým majstrom. V roku 1910 sa spojil s miestnym tímom a vytvoril klub Nijmegen Eendracht Combinatie. Tento názov používa dosiaľ. Profesionálnym klubom sa stal až v roku 1954.
Domáce zápasy hrávajú na štadióne McDOS Goffertstadion, ktorý má kapacitu 12 600 miest. Bol vybudovaný v roku 1939 a rekonštrukciou si prešiel v roku 2000. V roku 2020 sa plánuje jeho opätovná rekonštrukcia s cieľom zvýšiť kapacitu na 20 000 miest.
Najväčším úspechom je 4-násobná finálová účasť v finále Holandskom pohári, v ktorom však zatiaľ nikdy nezvíťazili.
Jaskyňa nad cestou

Jaskyňa nad cestou (známa aj ako Opatovská jaskyňa) je krasový útvar pri kláštore Skalka. V roku 1994 bola vyhlásená za prírodnú pamiatku pod evidenčným číslom 1163.
Charakteristika.
Priestory jaskyne vytvorili tečúce podzemné vody. Jaskyňa pozostáva z dvoch chodieb prepojených vo vstupnej časti spojovacou chodbou. Dlhšia chodba meria 38 metrov a končí hlinenou zátkou. Druhá chodba meria 22 metrov a taktiež končí hlineným zakončením. Jaskyňa je vytvorená z tmavosivých vápencov. Obývajú ju väčšinou pavúky a netopiere.
Victor Adler

Victor Adler (* 24. jún 1852, Praha – † 11. november 1918, Viedeň) bol rakúsky politik, spoluzakladateľ a tvorca programu rakúskej sociálnej demokracie.
Životopis.
Pochádzal z bohatej židovskej rodiny a vyštudoval medicínu na Viedenskej univerzite. Výrazne sa angažoval v ľavicovej politike, ku ktorej ho doviedol Friedrich Engels, jeho celoživotný priateľ. Vydával socialistické tlačoviny "Gleichheit" a "Arbeiter Zeitung", patril k zakladateľom II. internacionály. Poslancom sa stal v roku 1905. Jeho internacionalizmus sa prejavoval i v podpore zachovania Rakúsko-Uhorska ako demokratického mnohonárodného zväzku. Po jeho rozpade ako minister zahraničných vecí Rakúska presadzoval pripojenie krajiny k Nemeckej ríši.
Jeho syn bol Friedrich Wolfgang Adler.
Krajinka

Krajinka môže byť:
Mehmed VI.

Mehmed VI. alebo Mehmet VI. alebo po arabsky Muhammad VI. (v modernej turečtine"VI. Mehmed"; * 14. január 1861, Istanbul, Osmanská ríša† 16. máj 1926, Sanremo, Taliansko) bol posledný osmanský sultán. Vládol v rokoch 1918 až 1922.
Narodil sa v Istanbule ako syn sultána Abdula Madžída I. Na trón sa dostal 3. júna 1918, počas 1. svetovej vojny. 1. novembra 1922 národné zhromaždenie pod vedením Mustafu Kemala Atatürka rozhodlo o zániku sultanátu a Mehmed VI. musel opustiť krajinu. Odišiel do vyhnanstva v Sanreme, kde aj zomrel.
Inflačný vesmír

Inflačný vesmír je modifikácia štandardnej teórie veľkého tresku, ktorá predpokladá, že počas ranej evolúcie vesmíru existovalo obdobie exponenciálneho (akcelerujúceho) rozpínania vesmíru, nazývané inflácia. Obdobie inflácie sa nazýva aj inflačná epocha.
V typickom scenári tejto modifikácie sa inflačná epocha začala okolo 10-34 s po začiatku času a skončila zhruba keď bol vesmír asi 100 x starší, t.j. po 10-32 s. Počas inflácie sa všetky vzdialenosti vo vesmíre zvýšili približne o faktor 1050, čo zodpovedá nárastu oblasti priestoru s polomerom 10-34 svetelných sekúnd na polomer okolo 300 miliónov svetelných rokov. Táto veľmi rýchla expanzia neprotirečí (Einsteinovej) zásade, že pohyb rýchlejší ako rýchlosť svetla je nemožný, pretože inflácia spočíva v rozpínaní priestoru, nie v pohybe častíc priestorom. Veľkosť 300 miliónov svetelných rokov je oveľa väčšia než veľkosť pozorovateľného vesmíru, čo znamená, že ak je táto teória správna, vidíme z vesmíru len jeho veľmi malú časť. To, že vidíme z vesmíru len veľmi malú časť by (podobne ako pri pozorovaní len malej časti povrchu zemegule namiesto celej zemegule) vysvetľovalo, prečo sa nám vesmír zdá byť plochý a homogénny (hoci takým pravdepodobne nie je).
Teóriu navrhol americký teoretický fyzik Allan Guth v roku 1981. 
Teória inflačnej kozmológie spolu s teóriu strún vedie k záveru, že existuje multiverzum (mnohovesmír), ktorý pozostáva z nekonečného počtu zväčšujúcich sa jednotiek - "vesmírov".
VSŽ Košice v sezóne 1984/1985

VSŽ Košice v sezóne 1984/1985 hrali svoju 21. sezónu, ktorá bola celkovo 42. sezónou I. ligy. Vedenie TJ VSŽ stanovilo cieľ umiestniť sa na 3.mieste. Tento cieľ bol podmienený Východoslovenskými železiarňami, hlavným sponzorom TJ VSŽ, ktorý vytvoril dobré podmienky pre prípravu ako aj pre celú sezónu.V polovici mája započala príprava mužstva na sezónu v objektoch VŠA a TJ VSŽ. Vyvrocholením prípravy vedenej dvojicou Brunclík-Ferenc bolo sústredenie v Juhoslávii - v prímorských objektoch prislúchajúcich Crvenej Zvezde Beograd. Príprava na ľade začala v Nowom Targu. Od 1. Augusta hokejisti trénovali doma na košickom ľade.Tím TJ VSŽ sa zúčastnil na viacerých turnajoch a to v susednom Prešove, v Opave na Sliezkom pohári a na záver na 38. ročníku Tatranského pohára. Tesne pred štartom ligy tím uskutočnil zájazd do Sovietskeho zväzu. Do kádra pred sezónou pribudli hráči Jurčišin zo Zvolena, Veselovský, Spodniak z Liptovského Mikuláša a Srnka z dorastu Košíc. ďalej sa z vojny do klubu späť vrátilo kvarteto hráčov Božík, Jančuška, Staš a víťaz ankety Zlatá hokejka o najlepšieho hráča Československa Igor Liba. Z tímu odišiel Marcinko na vojenčínu a Hromiak z výkonnostných dôvodov.Počas sezóny došlo zmene na trénerskom poste, keď Július Kovács a František Giba nahradili trénerskú dvojicu tvorenú z Bedřicha Brunclíka, Juraja Ferenca. M. Ihnačák sa stal najproduktivnejším hráčom ligy o 3 body pred tímovým kolegom Jánom Vodilom, ktorý sa stal najlepšim nahrávačom ligy. V prvej desiatke sa umiestnili ešte dvaja hráči TJ VSŽ Košice Igor Liba s 54 bodmi na 5.mieste a Vincent Lukáč so 47 bodmi na 10.mieste. Obaja menovaný Liba a Lukáč sa stali majstrami sveta v hokeji na domácom šampionáte v Prahe.
VSŽ Košice skončili druhé za Duklou Jihlavou. TJ Vítkovice vypadli z ligy o skóre pred Slovanom Bratislava a Škodou Plzeň. Tento ročník bol zároveň posledným v histórii, ktorý sa hral "tabuľkovo", pretože od ďalšej sezóny nastúpil systém Play-off, ktorý sa osvedčil až do dnešných časov. Od tejto sezóny započala jedna slávna éra klubu, ktorá trvala až do konca 90-tých rokov.
Sezóna.
Káder.
Tréneri
V priebehu sezóny:
Liga.
Herný systém.
Ligu hralo 12 klubov, kde každý s každým odohral 2 zápasy vonku a 2 zápasy doma.
Gorila (kniha)

Gorila je kniha Toma Nicholsona z roku 2012. Popisuje autorov pohľad na pozadie a udalosti Kauzy Gorila. Podľa predslovu autora je kniha síce založená na faktoch, ale „"zároveň [musí] skonštatovať, že nemáme dôkazy o tom, že všetky skutky a príbehy sa stali naozaj tak, ako ich opisuje údajný spis Gorila"“.
Pred vydaním.
V roku 2010 uzatvoril Nicholson s vydavateľstvom Petit Press zmluvu na dielo "Gauneri" o súčasnosti politickej korupcii na Slovensku. 2. februára 2012 vydal sudca Okresného súdu Bratislava I. Branislav Král predbežné opatrenie, ktorým zakázal vydanie a šírenie obsahu plánovanej knihy. 11. júna 2012 zamietol odvolací Krajský súd v Bratislave rozhodnutie nižšieho Okresného súdu Bratislava 1. Odvolací súd rozhodoval len o predbežnom opatrení, ktoré má dočasný charakter.
Po vydaní.
Odvolací súd zrušil zákaz vydania knihy v júni 2012 a kniha vyšla pod názvom "Gorila". Po vydaní sa stala žiadaným tovarom, predávala sa po stovkách kusov. Obchodníci už v júli prognózovali best-seller status diela. Začiatkom augusta 2012 sa Jaroslav Haščák proti povoleniu vydaja odvolal na Najvyšší súd.
Majstrovstvá Ameriky v basketbale

Majstrovstvá Ameriky v basketbale je najvyššie celoamerické medzinárodné podujatie národných družstiev v basketbale, ktoré riadi Americká basketbalová federácia (FIBA America). Jeho história siaha do roku 1980, kedy sa v Portoriku konali prvé majstrovstvá Ameriky mužov, a o 9 rokov neskôr v Brazílii aj prvé majstrovstvá Ameriky žien. Ide tak o najmladšie kontinentálne majstrovstvá v basketbale a prebieha s 2-ročnou periodicitou (od roku 2017 so 4-ročnou periodiciou). Najviac prvenstiev zaznamenali družstvá u mužov a u žien.
Majstrovstvá Ameriky zároveň slúžia ako kvalifikácia panamerických družstiev na majstrovstvá sveta či Letné olympijské hry. Nie vždy sa preto družstvá Spojených štátov zúčastňujú turnaja, keď si už predtým vybojovali postup na spomínané podujatia.
Kláštor Lilienfeld

Kláštor Lilienfeld je kláštor v Lilienfelde v Dolnom Rakúsku. 
Cisterciánske opátstvo založil v roku 1202 v predhorí Álp rakúsky a štajerský vojvoda Leopold VI. Babenberský. Najväčší stredoveký kláštor v Rakúsku sa stal rodovým kláštorom Babenbergovcov a bol osídlený mníchmi z kláštora Heiligenkreuz.
Kláštor Wilten

Kláštor Wilten je premonštrátsky kláštor voWiltene v Rakúsku.
Kláštor bol podľa povesti založený už okolo roku 880 a v roku ho obnovil 1138 biskup Reginbert z Brixenu. Dnešná baroková podoba pochádza zo 17. a 18. storočia.
Kláštor Wilhering

Kláštor Wilhering je rakúsky cisterciánsky kláštor postavený od mesta Linec.
Bol založený ako fundácia pánov z Wilheringu v roku 1146, časom sa stal rodovým kláštorom pánov zo Schaunbergu a tiež materským kláštorom novej rožmberskej fundácie vo Vyššom Brode.
Dnešná podoba je výsledkom rozsiahlej barokovej prestavby.
Kláštor Stams

Kláštor Stams je cisterciánsky kláštor v rakúskom meste Stams v Tirolsku, na území innsbruckského biskupstva. Patrí do mehrerauskej kongregácie kláštorov. Pápež Ján Pavol II. povýšil kláštorný kostol v roku 1983 na baziliku minor.
Kláštor založil v roku 1273 tirolský gróf Meinhard II. a jeho manželka Alžbeta, vdova po rímskom cisárovi Konrádovi IV. Materským kláštorom nového konventu bol švábsky Kaisheim z morimondského filiačného radu.
V kláštornom kostole bol pochovaný nielen zakladateľský pár, ale aj Habsburgovci Fridrich IV. a Žigmund, Bianca Mária Sforza, manželka Maxmiliána I., či Henrich Korutánsky.
Kláštor Schlägl

Kláštor Schlägl je premonštrátsky kláštor v rakúskom meste Schlägl na pomedzí rakúsko-českých hraníc.
Dejiny.
Kláštor založil Kalhoch II. z Falkensteinu pravdepodobne na pokyn biskupa Wolfgera z Erly v roku 1202/1203 pôvodne ako cisterciánsku fundáciu. Nový konvent bol do Schläglu vyslaný z nemeckého kláštora Langheim. V zime 1209/1210 alebo 1210/1211 sa cisterciánski mnísi pravdepodobne kvôli zlej polohe kláštora a podnebiu vrátili naspäť do materského kláštora. Wolfgerovi nástupcovia, Manegold z Bergu a Ulrich II. sa následne snažili kláštor obnoviť na výhodnejšom mieste. Kalhochovi sa v roku 1218 podarilo kláštor odovzdať premonštrátom, ktorí prišli buď z kláštora Osterhofen, alebo z českého kláštora Milevsko.
Na začiatku 13. storočia kláštor niekoľkokrát obdarovali českí páni Vítek I. z Krumlova a Vok I. z Rožmberku. Najvyšší komorník Henrich I. z Rožmberku venoval roku 1305 kláštoru patronátne právo na farský kostol vo Frymburku aj s Frymburkom a nejakými pozemkami.
Najstaršou dochovanou časťou kláštora je románska krypta z 13. storočia.
Téreus

Téreus (, ) je v gréckej mytológii trácky kráľ, manžel Prokny, dcéry aténskeho kráľa Pandióna I. a jeho manželky Zeuxippy.
Trácky kráľ Téreus pomohol aténskemu kráľovi Pandiónovi zahnať nepriateľov, ktorí obliehali Atény. Pandión mu preto z vďaky dal za manželku svoju dcéru Proknu. Téreus a Prokné potom odišli do Trákie, kde sa onedlho stali rodičmi syna Itya. 
Po piatich rokoch manželstva požiadala Prokné manžela, aby jej priviedol z Atén sestru Filomélu na návštevu. Téreus jej to sľúbil netušiac, akej tragédii ide v ústrety. Keď vstúpil do aténskeho paláca a uvidel Filomélu, okamžite podľahol jej kráse a zaľúbil sa do nej. Filoméla jeho lásku neopätovala a preto sa jej hneď po príchode do Trákie pokúsil v hustom lese zmocniť násilím. Filoméla sa mu však ubránila a aby ju prinútil k povoľnosti zatvoril ju do osamelej chatrče. Filomélu ale vezenie nezlomilo a v hneve mu vykričala, že nebude mlčať. Téreus jej preto v obave, že to naozaj urobí, vyrezal jazyk.
Filoméla si nakoniec aj tak našla spôsob ako to sestre oznámiť. Vytkala správu o svojom osude na závoj a vo vhodnej príležitosti ho poslala svojej sestre. Prokné potom tajne odviedla Filomélu do paláca a spoločne pripravili Téreovi najstrašnejšiu pomstu akú si len žena môže vymyslieť. Prokné zabila svojho syna Itya a pripravila z neho manželovi večeru.
Keď sa už Téreus navečeral, Prokné mu prezradila na akom mäse si pochutnal. Zhrozený Téreus vytiahol meč, aby svoju manželku zabil, ale v tej chvíli ich najvyšší boh Zeus za tento ohavný zločin všetkých troch zbavil ľudskej podoby. Filomélu premenil na lastovičku, Proknu na slávika a Térea zmenil na dudka, ktorého chochol bude navždy pripomínať chochol z jeho prilby.
Keď sa o tom dozvedel kráľ Pandión, zo straty svojich dcér sa žiaľom usúžil až k smrti.
Snežná čiara

Snežná čiara (iné názvy: snehová čiara, čiara snehu, snehová hranica, snežná hranica, hranica snehu) je hranica vymedzujúca potenciálne možné alebo skutočné územie so snehovou pokrývkou. Rozlišuje sa: 
Z iného hľadiska sa rozlišuje dolná snežná čiara (t.j. čiara, pod ktorou sa snehová pokrývka neudrží z dôvodu nevhodnej teploty) a horná snežná čiara (t.j. čiara, nad ktorou je už množstvo zrážok malé a snehová pokrývka zanikne sublimáciou z dôvodu slnečného žiarenia). V praxi je dôležitá najmä dolná snežná čiara.
Názov snežná čiara (resp. synonymá uvedené vyššie v prvej zátvorke v prvej vete tohto článku) má v závislosti od autora tri rôzne významy: 
Poloha dolnej snežnej čiary sa mení s pribúdajúcou zemepisnou šírkou, no zároveň ju ovplyvňujú aj iné faktory (napr. blízkosť mora, množstvo snehových zrážok).
Inflácia

Inflácia môže byť:
Chthonia (dcéra Erechthea)

Chthonia (, ) je v gréckej mytológii dcéra aténskeho kráľa Erechthea a jeho manželky Praxithey. 
Aténsky kráľ Erechtheus a Praxithea boli rodičmi synov Kekropa, Métióna a Pandora a dcér Prokridy, Kreousy, Óreithyie a Chthonie, ktorá sa vydala za Bouta,syna aténskeho kráľa Pandióna I.
Podľa jednej gréckej legendy si Chthonia a jej sestry v detstve navzájom sľúbili, že pokiaľ niektorú z nich zabijú, ostatné si zoberú život. Keď neskôr napadli Atény vojská Eumolpa, syna boha Poseidóna, Aténčania útok nepriateľov odrazili. Keďže ale Aténčania počas bojov Eumolpa zabili, jeho otec Poseidón požadoval smrť jednej z dcér kráľa Erechthea. Pod hrozbou strašnej pomsty, Aténčania nakoniec vybrali Chthoniu a obetovali ju. Jej sestry si následne v súlade s prísahou vzali život.
Majstrovstvá sveta v biatlone 2013 – Zmiešaná štafeta na 2 × 6 km + 2 × 7 km

Preteky zmiešaných štafiet na MS v biatlone 2013 sa uskutočnili 7. februára 2013. 27 štátov súťažilo s 2 biatlonistkami a 2 biatlonistami. Ženský okruh bol dlhý 6 km a mužský 7,5 km. Zlaté medaily si vybojovalo družstvo Nórska, striebro získali Francúzi a bronz domáci Česi.
Výsledky.
Preteky začali o 17:30.
Dubajské metro

Dubajské metro (po arabsky مترو دبي - mitruw Dubajj) je sieť automatického metra v Dubaji, najväčšom meste Spojených arabských emirátov. Prvý úsek prvej Červenej linky bol otvorený 9. septembra 2009. Celkovo je plánovaná výstavba štyroch liniek metra v dĺžke 318 km. V historickom centre Dubaja je metro vedené v tuneloch, inde po viaduktoch. Prevádzkovateľom siete je mestský dopravca RTA (Dubai Roads &amp; Transport Authority).
Metro Dubaj je prvá mestská železničná sieť na Arabskom polostrove. Všetky vlaky a stanice sú klimatizované. 
Guinnessova kniha rekordov vyhlásila dubajské metro za najdlhšie plne automatizované metro na svete (75 kilometrov; 47 míľ).
Výstavba a linky.
Stavbu začali plánovať začiatkom 21. storočia. Vo výberovom konaní pre plánovanie, stavbu a 15-ročnú údržbu metra zvíťazilo v máji 2005 konzorcium Dubai Rail Link, ktoré tvoria japonské a turecké spoločnosti.
Celý projekt sa dostal do časového sklzu a tak bol najprv otvorený len prvý úsek červenej linky s 10 stanicami namiesto plánovaných 29.
&lt;br&gt;Slávnostné uvedenie do prevádzky sa odohralo v čase 21:09:09 (9:09:09 PM) dňa 9. septembra 2009 (09/09/09); šejk Muhammad bin Rášid al-Maktúm, vládca Dubaja, otvoril túto sieť pre verejnosť v čase 6:00 dňa 10. septembra. V prvých dvoch dňoch prevádzky využilo metro viac ako 110 000 ľudí, čo je takmer 10 percent obyvateľov Dubaja. Od zahájenia prevádzky do 9. februára 2010 prepravilo dubajské metro už viac ako 10 miliónov cestujúcich. Zvyšná časť červenej linky bola otvorená v apríli 2010.
Celková dĺžka červenej linky je 52 km a doba jazdy z jednej konečnej stanice na druhú trvá asi 70 minút. Zelená linka (22 km, 20 staníc) bola otvorená v septembri 2011. Naplánované sú aj ďalšie linky, Fialová (49 km, 8 staníc) a Modrá (47 km, 18 staníc).
Metro premáva na piliermi vyvýšenej trati nad úrovňou zeme, v centre mesta na krátkom úseku prechádza popod zem (5 km červenej linky a 8 km zelenej linky).
V súčasnom stave metro nepokrýva všetky strategické oblasti mesta, a preto došlo k zavedeniu tzv. Feeder Bus, t.j. autobusových liniek, ktoré obsluhujú určitú oblasť mesta a zvážajú cestujúcich k staniciam metra. Na väčšine staníc je taktiež aj stanovisko taxíkov.
Súčasťou rozvojového plánu RTA je okrem 4 liniek metra v celkovej dĺžke 318 km tiež 7 električkových liniek s celkovou dĺžkou 270 km (prvá z nich, Al Sufouh Tram Line, má byť spustená v novembri 2014), 90 trás autobusov s dĺžkou 2500 km a 5 nových vodných ciest s dĺžkou 210 km. Zámerom je zvýšiť podiel verejnej dopravy v Dubaji do roku 2020 z pôvodných 6 na 30 %.
Majstrovstvá Oceánie v basketbale

Majstrovstvá Oceánie v basketbale sú najvyššie oceánske medzinárodné podujatie národných družstiev v basketbale, ktoré riadi Oceánska basketbalová federácia (FIBA Oceania). Ich história siaha do roku 1971, kedy sa na Novom Zélande konali prvé majstrovstvá Oceánie mužov, a o 3 roky neskôr v Austrálii aj prvé majstrovstvá Oceánie žien. Prebiehajú s 2-ročnou periodicitou. Jednoznačne na nich v oboch kategóriách dominujú družstvá Austrálie.
Majstrovstvá Oceánie tiež slúžia ako kvalifikácia na majstrovstvá sveta či Letné olympijské hry. Zvyčajne sa jedná o zápasy medzi dvoma družstvami, Austráliou a Novým Zélandom.
KS Bylis Ballsh

Klubi Sportiv Bylis Ballsh je albánsky futbalový klub sídliaci v 8-tisícovom meste Ballsh, ktoré sa nachádza na juhu krajiny. Založený bol v roku 1972 pod názvom "Ballshi i Ri" a momentálne (február 2013) hrá najvyššiu domácu súťaž Albánsku superligu. Prvýkrát bol účastníkom najvyššej ligy až v sezóne 1997-98.
Domáce zápasy hráva na štadióne Stadiumi Adush Muça, ktorý má kapacitu 9 500 miest.
Hlavnými farbami sú červená a biela.
Najväčším úspechom klubu bolo kvalifikovanie sa do Pohára UEFA pre sezónu 1999-00.
Teukros

Teukros (, ) môže byť:
Carl Johan Adlercreutz

Gróf Carl Johan Adlercreutz (* 27. apríl 1757, Kiala, Fínsko – † 21. august 1815, Štokholm) bol švédsky politik a generál.
Bol veliteľ počas fínskej vojny v rokoch 1808-1809, na jej konci bol členom skupiny, ktorá zosadila a uväznila švédskeho kráľa Gustáva IV. Adolfa. Následne bol členom dočasnej vlády. V roku 1813 bojoval proti Napoleonovi Bonaparte.
Ad limina apostolorum

Ad limina apostolorum (lat.), slovensky „K prahom apoštolov“ je označenie povinnej návštevy diecéznych, resp. eparchiálnych biskupov a ďalších funkcionárov katolíckej cirkvi určených cirkevným právom u rímskeho pápeža. Mala by mať päťročný interval a biskup, resp. ordinár alebo hierarcha pri nej podáva pápežovi správu o stave jemu zverenej diecézy, eparchie či cirkevného spoločenstva. Biskupi zároveň navštevujú jednotlivé kongregácie a pápežské rady, aby ich informovali o súčasnom dianí vo vlastných diecézach, resp. eparchiách.
V minulosti sa rovnako označovala púť k hrobom apoštolov Petra a Pavla v Ríme. Povinnými pre biskupov je od roku 743 z rozhodnutia pápeža Zachariáša. Návštevu pápeža spomína nielen Kódex kánonického práva, ale aj konštitúcia Pastor Bonus, ktorú vydal Ján Pavol II.
Teukros (syn Telamóna)

Teukros (, ) je v gréckej mytológii syn salamínskeho kráľa Telamóna.
Teukros bol jeden z nápadníkov krásnej Heleny, ktorá si za svojho manžela nakoniec vybrala spartského kráľa Menelaa.Keď potom Paris, syn trójskeho kráľa Priama Helenu uniesol, mykénsky kráľ Agamemnón vyzval všetkých achájskych kráľov, aby sa vypravili proti Tróji.
Teukros výzvu prijal a bojoval spolu s nevlastným bratom, slávnym hrdinom Aiantom, nazývaným aj „veľký Aias“. Teukros v boji vynikol ako najlepší lukostrelec z celého stotisícového achájskeho vojska.
Na sklonku trójskej vojny zomrel najväčší achájsky hrdina Achilles a jeho matka Thetis rozhodla, že jeho výzbroj dostane ten, kto sa najviac zaslúžil o záchranu jeho mŕtveho tela. O jeho výzbroj si rovnako robili nárok Aias i Odyseus. Tento spor nakoniec vyhral Odyseus a nešťastný Aias nezniesol svoju potupu a spáchal samovraždu.
Keď sa potom Teukros vrátil z Tróje do rodnej Salamíny bez brata, otec ho obvinil, že nezabránil jeho samovražde a vyhnal ho z krajiny. Teukros sa potom odsťahoval na ostrov Kypros, kde založil nové mesto, ktoré nazval po svojom rodisku, Salamínou.
FK Amkar

Futboľnyj Klub Amkar Perm je ruský futbalový klub pochádzajúci z mesta Perm, nachádzajúceho sa na úpätí pohoria Ural. Bol založený v roku 1993 a momentálne (júl 2022) hrá III. najvyššiu ruskú futbalovú súťaž. 
Domáce zápasy hráva na štadióne s názvom Zvezda Stadium, ktorý má kapacitu 17 000 miest.
Hlavnými farbami klubu je červená a čierna, preto sú prezývaní "červenočierni".
Najväčším úspechom Amkaru je 4. miesto z domácej Ruskej Premier League, ktoré dosiahol v sezóne 2007/08. Vďaka nemu sa priamo kvalifikovali do play-off Európskej ligy.
V minulosti pôsobili v klube aj dvaja slovenskí reprezentanti - Martin Jakubko a Michal Breznaník.
Majstrovstvá sveta v biatlone 2013 – Štafeta žien na 4 × 6 km

Preteky štafiet žien na MS v biatlone 2013 sa uskutočnili 15. februára 2013. 25 štátov súťažilo na okruhu 4 x 6 km.
Výsledky.
Preteky začali o 17:15.
Kevin Ayers

Kevin Ayers (* 16. august 1944 − † 18. február 2013) bol britský gitarista, spevák a basgitarista, známy ako člen skupiny Soft Machine. Od roku 1969 vydával sólové albumy (celkovo pätnásť). Okrem toho spolupracoval napríklad s hudobníkmi, ako sú Robert Wyatt, Mike Oldfield, John Cale, Syd Barrett alebo Nico.
Hradná jaskyňa (Uhrovec)

Hradná jaskyňa je prírodný útvar v blízkosti hradu Uhrovec. Bola sprístupnená v roku 2009 a má dĺžku okolo 5 metrov. Od roku 1994 patrí medzi prírodné pamiatky na Slovensku.
Prístup.
Nachádza sa asi 100 metrov od hradu, od ktorého k jaskyni vedie chodník.
Hradná jaskyňa

Hradná jaskyňa môže byť:
Chromátovanie

Chromátovanie je spôsob povrchovej úpravy oceľových predmetov, pri ktorom sa na ich povrchu vytvára ochranná vrstva odolávajúca korózii. Predmety sa ponárajú do horúceho kúpeľa s obsahom kyseliny chromitej. Používa sa na plechy, ako podkladová vrstva pod lak.
Zoznam architektonických článkov/?

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
?ç.
İçəri Şəhər
?ş.
İş Kuleleri
Artificial Light Attraction

Artificial Light Attraction je švajčiarsky štúdiový projekt, ktorý kombinuje tzv. New Rock s progresívno-rockovými, zvlášť elektronickými prvkami. Hudobné zoskupenie vzniklo v roku 2002, v švajčiarskom Bazileji.
Skupinu ovplyvnili kapely ako Proculpine Tree, Pink Floyd, Fish, King's X, Filter, Tool, Rush, Massive Attack a Depeche Mode.
S nahrávaním svojho spoločného projektu "Fragile Skin" začali v apríli 2005. Album bol oficiálne vydaný v roku 2007.
Lac du Bourget

Lac du Bourget je najväčšie francúzske jazero. S rozlohou , dĺžkou 18 a šírkou . Dosahuje maximálnu hĺbku 145 metrov a jeho hladina sa nachádza vo výške .
Prašivá (vrch v Nízkych Tatrách; 1 652 m n. m.)

Prašivá () je vrch v Nízkych Tatrách. Leží nad Korytnicou, približne južne od Ružomberka. 
Poloha.
Nachádza sa na západnom okraji Nízkych Tatier, v geomorfologickom podcelku Ďumbierske Tatry a časti Prašivá. Leží na hranici Žilinského a Banskobystrického kraja, okresov Ružomberok a Banská Bystrica a zasahuje na katastrálne územie obce Liptovská Osada, Hiadeľ a Brusno. Najbližším sídlom je na západnom úpätí situovaná osada Korytnica-kúpele, rovnakým smerom sú Donovaly, severne sa nachádza Liptovská Lúžna a Liptovská Osada, južným smerom Moštenica, Hiadeľ a Medzibrod a juhovýchodným obec Pohronský Bukovec. Masív patrí do Národného parku Nízke Tatry.
Opis.
Prašivá je najzápadnejším vrcholom hlavného hrebeňa rovnomennej časti pohoria a vystupuje severovýchodne od Hiadeľského sedla. To na juhozápade oddeľuje Kozí chrbát () a Kečku (), južne leží Holica (), východne Mlynárová (), Chabenec () a Ondrejská hoľa (), severne Malá () a Veľká Chochuľa () a Skorušová () a západne Magurka () a Baba (). Západne sa zvažujúce svahy hrebeňa odvodňujú prítoky Korytnice do Revúcej v povodí Váhu, východné oblasti odvodňuje Sopotnica a južné potok Vážna do rieky Hron. Vrcholom prechádza Cesta hrdinov SNP z Donovál na Chopok. Masív je dobre viditeľný z Donovál, Liptovskej Lúžnej a časti Horehronia. 
Výhľady.
Hrebeň i vrchol Prašivej je hôľnatý a pokrytý len nízkou vegetáciou, ktorá umožňuje kruhový rozhľad. Pri vhodných podmienkach je možné pozorovať okolité vrcholy Nízkych Tatier a susednej Veľkej Fatry, no tiež Západné Tatry, Chočské vrchy, Oravskú Maguru i Beskydy, Malú Fatru, Kremnické vrchy, Vtáčnik, Štiavnické vrchy, Javorie, Ostrôžky, Poľanu a Veporské vrchy.
Teukros (syn Skamandra)

Teukros (, ) je v gréckej mytológii syn riečneho boha Skamandra a nymfy Idaie.
Teukros bol najstarším kráľom v Tróade. Vo svojej krajine neskôr prijal Diovho syna Dardana, ktorý sa oženil s jeho dcérou Bateiou. Keď Dardanos nastúpil na trón, založil na pobreží mora mesto, ktoré nazvali po ňom Dardaniou a jeho krajina dostala názov Dardania. 
Pravnuk Teukra Ilos potom založil mesto "Ilion", ktoré sa preslávilo pod menom Trója. Po Teukrovi sa Trójania nazývali tiež "Teukrovia".
Aigialeus (syn Adrasta)

Aigialeus (, ) je v gréckej mytológii syn argejského kráľa Adrasta a jeho manželky Amfithey(alebo Démónassy).
Jeho otec Adrastos bol účastníkom neúspešnej vojenskej výpravy "siedmich proti Tébam", kde ako jediný z veliteľov prežil.
O desať rokov neskôr ich synovia, tzv. epigoni, aby pomstili smrť svojich otcov, zorganizovali proti Tébam ďalšiu vojenskú výpravu, ktorá už bola tentoraz úspešná. Zatiaľ, čo jeho otec sa ako jediný z vodcov zachránil, Aigialeus v tejto druhej výprave ako jediný z jej veliteľov padol. Zabil ho tébsky kráľ Laodamas.
Adrastos sa nato zo straty svojho syna žiaľom utrápil až k smrti.
Voška ružová

Voška ružová ("Macrosiphum rosae") je druh hmyzu z čeľade voškovité.
Vyskytuje sa hlavne na ružiach, na ich letorastoch vytvárajú už skoro na jar početné kolónie. Ruže sa vplyvom cicania vošiek skrúcajú, zakrpatievajú a nakoniec môžu aj uschnúť. Vošky vylučujú množstvo sladkého tekutého trusu, tzv. medovice, ktorá znečisťuje napadnuté rastliny. Žijú vo veľkých kolóniách. Pri vývine vošky ružovej ide o nedokonalú premenu.
Démónassa

Démónassa (, ) môže byť v gréckej mytológii:
Vitesse Arnhem

Vitesse Arnhem je holandský futbalový klub sídliaci v Arnheme, ktoré leží na východe krajiny. Vitesse (po francúzsky „rýchly“) bol založený 14. mája 1892 a momentálne (február 2013) hráva najvyššiu holandskú súťaž Eredivisie. Súčasným vlastníkom klubu je bývalý gruzínsky futbalista a podnikateľ Merab Jordania, ktorý sa ním stal ako prvý cudzinec. V roku 2010 vyjadril ambície aby sa klub stal do 3 rokov víťazom Eredivisie. Momentálne sa podieľa aj na tréningu mladých hráčov kvôli budúcemu zlepšovaniu tímu.
Domáce zápasy hráva na štadióne GelreDome, ktorý má kapacitu 25 000 miest. Bol vybudovaný v rokoch 1996 – 98 a oficiálne otvorený 25. marca 1998.
Hlavnými farbami klubu je žltá a čierna, ktorá tvorí aj logo klubu.
Najväčším úspechom je 3-násobná účasť vo finále Holandského pohára a taktiež sa dokázal v sezónach 1990/91 a 1992/93 prebojovať do osemfinále Pohára UEFA. V domácej najvyššej súťaži dokázal 6x skončiť na 2. mieste, ale to bolo ešte na začiatku 20. storočia. 
V minulosti pôsobil v klube aj bývalý slovenský reprezentant Marián Zeman.
Iros

Iros alebo Íros (, ) môže byť v gréckej mytológii:
HC Košice v sezóne 1993/1994

HC Košice v sezóne 1993/1994 hrali svoju 30. sezónu v rade na najvyššej možnej úrovni v Česko-Slovensku. Po rozpade federácie sa každý vybral svojou cestou. Táto sezóna bola pre klub a celý slovenský hokej zároveň premiérou najvyššej slovenskej hokejovej súťaže.
Ligu tvorilo 10 účastníkov. Štyri kluby, ktoré hrali v predchádzajúcej sezóne Federálnu hokejová liga (Dukla Trenčín, HC Košice, HC Poprad a ŠK Slovan Bratislava). Zvyšné 6 mužstvá boli tímy, ktoré v sezóne 1992/1993 1. slovenskej národnej hokejovej ligy obsadili prvých 6 pozícii. Medzi nimi bol HC Nitra, HK 32 Liptovský Mikuláš, Martimex ZŤS Martin, ZPA Prešov, ZTK Zvolen a HK Spišská Nová Ves."Oceliari" mali v tíme až 17 odchovancov. Ostatok doplňovali hráči z mužstiev Prešova, Popradu, Liptovského Mikuláša, Banskej Bystrice a Kladna. Keď skončilo príprava veľká časť mladých hráčov odišla na hosťovanie do Prešov respektíve Michaloviec.HC Košice v prvej sezóne extraligy skončili na druhom mieste po základnej časti o 3 body za trenčianskou duklou. Vstrelili najviac gólov (167g) celej základnej časti a mali spolu so Slovan Bratislava druhú najlepšiu obranu(93g).V semifinále narazili na Slovan Bratislava. Séria sa skončila úspešnejšie pre "východniarov", keď celú sériu vyhrali 3:2 a postúpili do finále.Vo finále však košičania toľko štastia nemali, hoci vo finálovej sérii vyhrávali 2:1 na zápasy a mali majstrovský mečbal, ktorý nevyužili. Dukla Trenčín dokázala sériu otočiť vo svoj prospech a stali sa tým prvým majstrom Slovenska v ľadovom hokeji, Košice naopak prvým vicemajstrom Slovenska v ľadovom hokeji.Z najvyššej súťaže zostúpil tím ZTK Zvolen.
Sezóna.
Káder.
Tréneri
Liga.
Herný systém.
Ligu hralo 10 klubov. Liga sa hrala na dve časti, základnú a play-off. Počas základnej časti každý s odohral 2 zápasy vonku a 2 zápasy doma. Prví štyria postupovali do play-off hraného na 3 víťazné zápasy. Porazení semifinalisti hrali zápasy o 3.miesto na 2 víťazné stretnutia.
Zápasy Základnej časti.
Hrubým písmom sú označené zápasy hrané Doma
Play-off.
Pavúk.
"*výsledky sú uvádzané ako počet víťazných zápasov v sérii, ktorá sa hrala na 3. víťazné zápasy"
Slovenský pohár.
Herný systém.
Premiérového ročníka Slovenského pohára sa zúčastnilo všetkých 10 extraligových klubov. Kluby boli rozdelené do dvoch skupín po päť tímov, v ktorých odohrali systémom každý s každým 1 zápas doma a 1 zápas vonku. Víťazi skupín sa stretli v jednozápasovom finále, ktoré sa odohralo 13. marca 1994 v Trnave a jeho víťaz získal Slovenský pohár.
ZTE

ZTE Corporation (skôr Zhong Xing Telecommunication Equipment Company Limited) je čínska spoločnosť podnikajúca v odbore komunikačných technológií.
ZTE ponúka kompletné riešenie infraštruktúry pre káblové aj bezdrôtové počítačové siete, pevné aj mobilné telefónne siete, video konferencie, optický prenos signálu a podobne. Mimo to sa zaoberá aj vývojom sietí novej generácie (LTE) a stáva sa významným celosvetovým výrobcom mobilných telefónov. Momentálne patrí ZTE medzi 5 najväčších dodávateľov mobilných telefónov.
Spoločnosť bola založená v roku 1985 a dnes patrí k najväčším v Číne, jej sídlo sa nachádza v Šen-čene. V roku 2011 zamestnávala približne 70 000 ľudí. Spoločnosť zriadila niekoľko výskumných a vývojových pracovísk v Číne, USA, Francúzku, Švédsku, Indii a Pakistane. Spolupracuje s viac ako 500 operátormi vo viac ako 120 krajinách sveta.
Na Slovensku sa spoločnosť aktívne rozvíja v segmente mobilných telefónov od základnej kategórie až po kategóriu smartfónov. Dodáva veľké množstvo smartfónov spoločnosti Orange ktorá ich ďalej predáva pod svojou značkou. V poslednom období ZTE zbiera úspechy v predaji smartfónov s operačným systémom Android, (napr. ZTE Blade, ZTE Skate, ZTE Racer II), najnovšie ponúka smartfón s operačným systémom Windows Phone 7,5 (ZTE Tania). Taktiež patrí medzi prvých výrobcov ktorí začali vyrábať smartfóny s procesorom Intel (ZTE Grand X In).
Jennifer Warnes

Jennifer Warnes (* 3. marec 1947, Seattle, Washington) je americká country-popová speváčka, producentka a pesničkárka, ktorá pochádza z Anaheimu v Kalifornii. Je známa svojou interpretáciou skladieb, ktoré napísala spolu s ďalšími hudobníkmi, ako aj svojou tvorbou filmových soundtrackov.
Je blízkou priateľkou a spolupracovníčkou Leonarda Cohena. Za svoje piesne k filmom bola štyrikrát nominovaná na Oscara, z čoho trikrát vyhrala, a prekonala tak aj Franka Sinatru. Medzi víťazné piesne patrí „It Goes Like It Goes“ (1979) z filmu "Norma Rae", „Up Where We Belong“ (1982) z filmu "Dôstojník a džentlmen" a „(I've Had) The Time of My Life“ (1987) z filmu "Hriešny tanec".
Speváčka spolupracovala s mnohými ďalšími umelcami, medzi ktorých patrí napríklad Bill Medley, Joe Cocker, Randy Newman alebo John Cale.
Detská práca

Detská práca môže byť:
V roku 2004 bolo na svete podľa údajov Medzinárodnej organizácie práce (ILO) 280 miliónov pracujúcich detí. Táto štatistika však započítava len tie deti, ktoré za svoju prácu dostávajú, i keď minimálne zaplatené. Niekoľkonásobne viacej detí však pracuje v domácnosti či na poliach zadarmo, do školy však chodiť nemôžu. Detskú prácu obmedzujú dve hlavné konvencie ILO, ale nie všetky štáty sa k nim pripojili. Pretože väčšina veľkých firiem dnes vyrába v rozvojových krajinách, je treba si uvedomiť, že deti sa podieľali na výrobe veľkej časti produktov v európskych obchodoch.
Ludárova hoľa

Ludárova hoľa () je vrch v Nízkych Tatrách. Leží nad Demänovskou Dolinou, približne južne od Liptovského Mikuláša. 
Poloha.
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a na katastrálnom území obce Liptovský Ján. Najbližším sídlom je západne situovaná Demänovská Dolina, severným smerom leží Liptovský Ján, Závažná Poruba a Iľanovo, východným Nižná a Vyšná Boca a južným smerom Jarabá, Mýto pod Ďumbierom a Bystrá. Masív patrí do Národného parku Nízke Tatry.
Opis.
Ludárova hoľa sa nachádza v rázsoche, vybiehajúcej severným smerom z Ďumbiera cez Baňu (), nad Ludárovou dolinou. Západným smerom sa nachádza Tanečnica (), Prašivá (), Krúpova hoľa () a Chopok (), južným Baňa, Ďumbier () a Štiavnica (), východným Rovná hoľa () a Ohnište () a severným Slemä (), Kopa () a Krakova hoľa (). Masív patrí do povodia Váhu, kde vodu zo západných svahov odvádza riečka Bystrá a z východných Ludárov potok, oba smerujúce do Štiavnice. Jeho odľahlá poloha a absencia značkovaných chodníkov ju robí ťažšie dostupnou a najjednoduchší prístup je tak z hlavného hrebeňa. Masív patrí do Národnej prírodnej rezervácie Ďumbier.
Výhľady.
Hôľnatý hrebeň i vrchol s nesúvislým porastom kosodreviny umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Malú Fatru a časť Veporských vrchov.
Prístup.
Na vrchol nevedie značený turistický chodník, preto prístup je možný odbočením z hlavného hrebeňa. Vzhľadom na chránené územie je tu však pohyb turistov nežiadúci.
Talking Heads

Talking Heads bola americká hudobná skupina založená v roku 1975 v New Yorku. Tvorili ju David Byrne, Chris Frantz, Tina Weymouth a Jerry Harrison. Vo svojej tvorbe kombinovali prvky punk rocku, new wave, popu, funku, world music aj art rocku. Frontman a hlavný textár skupiny David Byrne sa preslávil ako autor čudných a ťažko zrozumiteľných textov, ktorých význam zdôrazňoval hereckými výkonmi počas živých vystúpení.
V roku 2002 boli prijatí do Rock and Roll Hall of Fame, štyri ich albumy zapísal časopis "Rolling Stone" na zoznam "500 najlepších albumov všetkých čias". Platňa "Fear of Music" sa zase objavila na 76. mieste v hodnotení "100 najlepších albumov" televíznym kanálom Channel 4.